Lav et referat af nedenstående tekst:

Tekst:
Det var en glad Thomas, der for første gang kunne få en tur i sin nye bil. Egentlig skulle han have haft sin nye bil på sin 42 års fødselsdag den 1. november. Dengang trak Jammerbugt Kommune bevillingen tilbage, med den forklaring at Thomas' forhold ville ændre sig. Men Efter Tv2/Nords dækning af sagen, ændrede kommunen den beslutning. Og det var en glad sælger, der i dag kunne aflevere bilen til Thomas. - Det er da en befrielse, at vi nu kan få Thomas ud at køre. Det har taget alt for lang tid det her, og vi har haft bilen stående længe, og vi har betalt renter osv. Så det er da på tide, siger Alex Vestergaard fra Bøgsted Biler til Tv2/Nord. En handicapbil skal specialbygges til den enkelte bruger. For Thomas er den største forskel, at hans kørestol nu kan køres helt op ved siden af førersædet. En mulighed han ikke havde i sin gamle bil. - Det var lidt trist. Man kunne jo ikke snakke med dem foran. Det kan jeg nu. Det er fedt, siger Thomas Brun Pedersen

Referat:
Den scleroseramte Thomas Brun Pedersen fik i dag en tidlig julegave i form af en ny bil. En bil, som han har kæmpet for i lang tid.